Čo je to tričkovlna?
tričkovlna vznikla pôvodne ako odpad z textilnej výroby.  
zvyšok textílií navinuli do klbka namiesto toho, aby ho vyhodili. bolo to ekonomické aj ekologické. nevýhoda ale bola, že tričkovlna mala rôznu hrúbku - raz bola širšia, raz užšia...a to sa niektorým tvorilkám nepáčilo.  
tak vznikla výroba tzv. plánovanej tričkovlny, kde tričkovlna je hlavným výrobkom celého procesu, nielen zužitkovaným odpadom. výhoda je, že je rovnako široká v každom mieste a je bez nadpojení. ale už sa stratil pôvodný ekonomický a ekologický význam.  
tričkovlna býva najčastejšie z bavlny, ale existujú aj s prímesou polyesteru, elastanu, či viskózy.  
tričkovlna je vhodná priadza na háčkované kabelky a košíky. dajú sa z nej uháčkovať aj veľké náhrdelníky, ktoré hneď každého upútajú. výrobky z tričkovlny sú pomerne ťažké.
Špagáty alebo šnúry na háčkovanie sú vlákna spletané ako šnúrky do topánok (odtiaľ pochádza aj názov ).  
najčastejšie šírky sú 3mm a 5mm, ale existujú aj špagáty na háčkovanie s hrúbkou 2mm, 4mm či 9mm.  
ich výhodou je rovnomerná hrúbka aj vlastnosti po celej dĺžke.  
Šnúry na háčkovanie bývajú väčšinou bavlnené, a tie hrubšie majú často polysterové jadro. niekedy ale nájdete aj zmesové bavlna-polyester alebo polypropylénové (ayaz makreme).  
Čím je špagát tenší, tým ľahšia je hotová kabelka alebo košík, ale aj menej držia tvar. ak chcete, aby výrobky dobre držali tvar a neplánujete ich podšiť, voľte radšej hrubšie špagáty na háčkovanie (5mm).  
zo šnúry na háčkovanie si okrem košíkov a kabeliek uháčkujete aj prestieranie (2mm a 3mm hrúbky) alebo koberčeky.